https://blitz.bg/politika/iliyana-yotova-khristo-ivanov-drzhi-da-ostavi-blgariya-v-zadniya-dvor-na-evropa_news399413.html Blitz.bg
Евродепутати от ГЕРБ и БСП се съгласиха, че мониторингът на ЕК трябва да отпадне
16 Март 2016, 08:45
Механизмът за мониторинг над България за нейната вътрешна сигурност и борбата с корупцията вече не изпълнява своите задачи, а само се използва недобросъвестно от външни интереси. Около това мнение се обединиха евродепутатите от БСП Илияна Йотова и от ГЕРБ Мария Габриел, които се включиха от Брюксел в сутрешния блок на БНТ.
&bdquo;От известно време има известна повторяемост в докладите на ЕК. Искаме самата комисия да бъде доста по-конкретна в своите искания&rdquo;, каза Илияна Йотова. &bdquo;Ние искаме един дебат като държава във всички възможни посоки&rdquo;, добави тя. <br /> <br /> По думите й, би било много по-мотивиращи, ако в докладите има предложени конкретни стъпки, вместо само общи и повтарящи се констатации. Тя увери, че ако се навлезе в конкретика, това няма да бъде сметнато за вмешателство във вътрешните работи. В противен случай се получавало &bdquo;една крачка напред, две назад&rdquo;.<br /> <br /> &bdquo;Този механизъм изключително недобросъвестно се използва срещу България&rdquo;, заяви Йотова и уточни, че той е повод другите страни-членки на ЕС да спират България за Шенген.<br /> <br /> Социалистката коментира и акцията на бившия правосъден министър Христо Иванов и компания за запазване на мониторинга над България. &bdquo;Г-н Иванов е на обратното мнение. Очевидно съобразявайки се с някакви свои интереси. Държи да остави България в задния двор на Европа&rdquo;, каза тя.<br /> <br /> &bdquo;Г-н Иванов заложи интересите на България като реши, че така ще разреши личния си проблем с главния прокурор&rdquo;, допълни Йотова.<br /> <br /> Колежката й от ГЕРБ Мария Габриел заяви от своя страна: &bdquo;В един момент е много важно да има истински диалог извън докладите&rdquo;.<br /> <br /> Тя обясни, че крайната цел на мониторинговия механизъм е системна промяна. &bdquo;Самият механизъм не дава отговор на тази системна промяна. Затова въпросът е дали този механизъм не се обезсмисли&rdquo;, каза тя. Според нея, това вече се е случило.<br /> <br /> &bdquo;Отново вниманието се отклонява към един от инструментите&rdquo;, каза още Габриел. &bdquo;Ние не можем да чакаме някой да вземем решението вместо нас&rdquo;, добави тя и изтъкна, че страната ни трябва да покаже своята воля да си свърши работата.<br /> <br /> &bdquo;В този контекст този механизъм има ясното послание да отпадне&rdquo;, заяви евродепутатът от ГЕРБ.<br /> <br /> Както БЛИЦ съобщи, в Брюксел ще се проведе дискусия за свалянето на мониторинга на България по глава &bdquo;Правосъдие и вътрешни работи&rdquo;. Предстои главният прокурор Сотир Цацаров да се срещне с евродепутати от трите фракции на Европарламента.<br /> <br /> <span style="color: rgb(128, 0, 0);"><strong>ОЧАКВАЙТЕ ПОДРОБНОСТИ В БЛИЦ!&nbsp;</strong></span><br /> &nbsp;